cyanic-selkie/wikianc huggingface dataset:
Tampere Saints
2019 Vaahteraliiga
Tampere Saints edustusjoukkue koki lähes täydellisen muutoksen edelliseen kauteen. Päävalmentajaksi tuli amerikkalainen Jake Hale ja myös muu valmennusrunko koki muutoksia. Pelaajamäärän osalta runko hupeni huomattavasti, ja osassa otteluissa Saints sai kentälle ainoastaan vajaa 30 pelikykyistä pelaajaa. Kautta varjostivat Saintsin ohuen rungon lisäksi myös kahden amerikkalaisen pelinrakentajan loukkaantumiset, päävalmentaja Jake Halen yllättävä poistuminen maasta kesken kauden, kolmen amerikkalaisen pelaajan sopimuksien purut juuri juhannustauon alla syynä "sopimusrikkomus ja seuran arvojen vastainen toiminta" sekä kahden brittiläisen pelaajan kauden päättyminen dramaattisesti loukkaantumisiin.
Kaikesta huolimatta, päävalmentajavaihdoksen ja kaikkien amerikkalaisten pelaajien vaihduttua Saints pelasi loppukauden tiukkoja pelejä voittaen niistä kaksi. Päävalmentajaksi noussut Hannes Mattila luotsasi joukkuetta kolme viimeistä ottelua ja voitti kotonaan runkosarjan viimeisen kohtaamisen Seinäjoki Crocodilesiä vastaan. Kausi päättyi kahden voiton ja 10 tappion myötä runkosarjan viimeiselle sijalle ja putoamisuhkaan.
2020 I-divisioona
Tampere Saints haki kaudelle 2020 paikkaa suoraan I-divisioonaan.
Kehitysjoukkueet Tampere Angels / Pirkanmaa Patriots
Tampere Angels on Tampere Saintsin farmijoukkue, joka esiintyi liiton sarjoissa vuosina 2008 ja 2010 pelaten miesten II-divisioonaa. Angelsin perusajatuksena oli tarjota rennompaa amerikkalaisen jalkapallon harrastusmahdollisuutta liigajoukkue Saintsiin verrattuna, mutta se toimi myös ponnahduslautana junioreille ja aloitteleville pelaajille, jotka pyrkivät Tampere Saintsin edustusjoukkueeseen.
Angelsilla ei ollut toimintaa kauden 2010 jälkeen kun edustusjoukkue pudottauduttui II-divisioonaan. Monet sen pelaajista jatkoivat edustusjoukkueen riveissä muodostaen pelaajarungon, jonka päälle rakennettiin joukkueen uusi tuleminen. Edustusjoukkueen päästyä takaisin pääsarjatasolle kaudeksi 2016, tarve kakkosjoukkueelle tuli jälleen esille. Angelsin toiminta elvytettiin uudelleen kaudelle 2017 ja nimi muutettiin Pirkanmaa Patriots nimeksi, kunnioittaen Saintsin edeltäjäseuraa Pyynikki Patriotsia.
Tampere Saints edustusjoukkuekauden 2018 jälkeen pelaajarungon pienennyttyä, kehitysjoukkuetta ei enää pidetty yllä joten Pirkanmaa Patriots / Tampere Angels joukkueella ei ollut toimintaa vuonna 2019.
Naisten amerikkalainen jalkapallo
Tampereella pelattiin seuran alkuaikoina naisten semi-contact jalkapalloa, joka on lippupallosta jalostettu pelimuoto sallivammalla kontaktilla mutta ilman varusteita. Naisten aloittaessa täyden kontaktin pelimuodon kesällä 2008 Tampereella ei ollut vielä joukkuetta. Ensimmäinen syntyi naapuriseura Nokia Ghosthuntersin pelaajien siirryttyä Saintsin väreihin kaudeksi 2013. Joukkue osallistui naisten SM-sarjaan, jossa se saavutti seitsemässä ottelussa yhden voiton. Tästä huolimatta vuoden 2013 naisten MM-kisajoukkueeseen valittiin neljä Saints-pelaajaa: Anne Rasilahti, Merle Zieman, Riikka Martin ja Iina Tähkänen. Zieman valittiin myös kisojen all stars-kentälliseen. Tähkänen edusti Suomea vielä syksyn Ruotsi-ottelussa.
2017 Tampere Saints Naiset voittivat 1-divisioonan.
Junioritoiminta
Tampere Saintsin junioritoiminta alkoi kaudella 2005, jolloin SAJL:n sarjoihin osallistui A- ja C-juniorijoukkue. Seuralla on vuosien saatossa ollut juniorijoukkueita A21-, B19-, C17-, D15- ja E13-junioreissa. Juniorijoukkueet ovat tuoneet seuralle myös sen ainoat SM-mitalit: C-juniorit ovat saaneet hopeaa 2008 ja pronssia 2005. Lisäksi C-juniorit ovat voittaneet ikäluokkansa I-divisioonan kaudella 2012.
Seuran junioripelaajia on myös pelannut ikäkausimaajoukkueissa vuodesta 2006 alkaen. Kauden 2012 päätteeksi peräti 10 Saints-pelaajaa valittiin vuosittaiseen 17-vuotiaiden maaotteluun Ruotsia vastaan. Vuodesta 2017 saakka Tampere Saints on toiminut ikäluokissa U11, U13, U15, U17 sekä U19. Junioripelaajia seurassa oli noin 40. Kaudelle 2019 siirryttäessä U19-ikäluokka muutettiin U20-sarjaksi. Samalla 2019 kaudella Tampere Saints voitti ikäluokkien U20, U17 sekä U15 I-divisioonien mestaruudet. Nuorten harrastajien määrä oli kääntynyt nousuun ja junioripelaajia seurassa oli jo yli 50.
Ruusuherukka
Ruusuherukka (Ribes sanguineum) on herukkalaji, jota käytetään koristepensaana. Se kasvaa 0,5–2 metriä korkeaksi. Lehdet kasvavat kierteisesti, ne ovat ruodillisia, 3–10 senttimetriä leveitä. Lehtilavat ovat kourasuonisia, jakaantuneet matalasti kolmeen–viiteen liuskaan. Lehtilavan alapinta ja ruoti ovat tiheään karvaisia. Kukinnot ovat lyhytversoissa kasvavia terttuja, niissä on 10–20 kellomaista, vaaleanpunaista tai punaista kukkaa. Hedelmänä on 6–10 millimetrin kokoinen marja, kypsänä musta ja sinihärmeinen.
Ruusuherukka esiintyy alkuperäisenä läntisessä Pohjois-Amerikassa. Pohjoismaissa sitä on tavattu harvoin viljelykarkulaisena metsänreunoissa ja tienvarsilla. Ruotsissa ja Norjassa laji on vakiintunut uustulokas, Suomessa sitä ei ole havaittu luonnonvaraisena.
API
API tai Api voi tarkoittaa ainakin seuraavia asioita:
Olli Julkunen
Seuraura
Juniorivuosinaan puolustajanakin pelannut Julkunen oli Oulun Kärppien kasvatti. Hän pelasi ensimmäiset miesten pelinsä jo 16-vuotiaana kaudella 1997–1998, jolloin Julkunen pelasi yhdeksän III-divisioonaottelua Limingan Kiekossa. Hän siirtyi sinne omien sanojensa mukaan joulun jälkeen Kärppien B-nuorista, joiden valmentajan kanssa Julkunen ei tullut toimeen. Hän päättikin siirtyä seuraavaksi kaudeksi Ruotsiin ja Luleå HF:n junioreihin. Kaudella 1999–2000 Julkunen pelasi siellä jo 18-vuotiaana 15 runkosarja- ja seitsemän playoff-ottelua Elitserienissä tehden yhden syöttöpisteen. Kaudella 2000–2001 hän pelasi Elitserienissä 28 runkosarjaottelua ilman tehopisteitä.
Eat the Elephant
Eat the Elephant on A Perfect Circlen neljäs studioalbumi, joka julkaistiin 20. huhtikuuta 2018. Se on yhtyeen ensimmäinen sitten eMOTIVe -albumin, joka julkaistiin vuonna 2004.
Olli Julkunen
Seuraura
Kaudeksi 2001–2002 Julkunen siirtyi Ruotsissa sarjatasoa alemmas Allsvenskanin Kiruna IF:ään, jonka paras maalintekijä hän oli 14 osumallaan. Varusmiespalvelus toi Julkusen kaudeksi 2002–2003 SM-liigaan ja Pelicansiin, jonne hän sai sopimuksen koeajan kautta. Julkusen ensimmäinen SM-liigakausi toi 56 runkosarjaottelussa tehot 9+5=14. Hän oli Jani Keinäsen jälkeen joukkueen toiseksi paras maalintekijä Jari Kauppilan ja Joonas Jääskeläisen kanssa. Toinen Pelicans-kausi 2003–2004 toi syyskaudella 32 ottelussa vain tehot 1+2=3, jonka jälkeen Julkunen siirtyi yhteisymmärryksessä joukkueen kanssa loppukaudeksi vuokralle Mestis-joukkue Kiekko-Vantaaseen. Toukokuussa 2004 hän teki joukkueen kanssa jatkosopimuksen kaudeksi 2004–2005.
Eat the Elephant
Albumi debytoi Yhdysvalloissa Billboard 200 -listan sijalla 3. Suomessa se nousi virallisen albumilistan sijalle 6, sekä fyysisten albumien listan sijalle 2.
Vastaanotto
Albumi sai hyvän vastaanoton. AllMusicin arvioija sanoi levyn olevan monimuotoisuudessaan suuri pala purtavaksi, vaikka pitikin sitä kokonaisuudessaan hyvin tyydyttävänä, ja sanoi kokonaisuuden olevan kokonaisvaltainen ja rohkea paluu pitkältä tauolta palanneelta yhtyeeltä. Soundin Salla Harjula sanoi napakympin jäävän kiinni parista selkeästä täytekappaleesta, jotka olisi pitänyt jättää pois albumilta. Yleisesti ottaen hän totesi albumin olevan ”helvetin hyvä”.
Olli Julkunen
Seuraura
Toukokuussa 2010 Julkunen teki yksivuotisen jatkosopimuksen KooKoon kanssa. Marraskuussa 2011 Ismo Lehkonen istutti hänet juniorivuosiltaan tutulle puolustajan tontille, jossa Julkunen pelasi loppukauden ja teki yhteensä 47 runkosarjaottelussa tehot 13+16=29.
Huhtikuussa 2011 Julkunen palasi kotikaupunkiinsa Ouluun ja siirtyi Kiekko-Laserin riveihin. Hän palasi samalla hyökkääjäksi. Julkunen toimi joukkueen kapteenina, mutta Kiekko-Laserin Mestis-kausi päättyi kuitenkin jo joulukuussa 2011 konkurssiin. Pian tämän jälkeen hän palasi loppukauden 2011–2012 kattavalla sopimuksella KooKoohon. Julkunen jakoi kuudella osumallaan Sportin Jussi Tapion kanssa koko kevään 2012 pudotuspelien maalipörssin voiton. Hän voitti kauden päätteeksi Mestis-pronssia ja teki vuoden mittaisen jatkosopimuksen KooKoon kanssa. Kaudella 2012–2013 Julkunen nousi joukkueen varakapteeniksi ja oli tehoilla 20+13=33 KooKoon paras maalintekijä ja toiseksi paras pistemies Nick Dineenin jälkeen. Hän jakoi koko Mestiksen maalipörssin toisen sijan viiden muun pelaajan kanssa. Kevään 2013 pudotuspeleissä Julkunen jakoi Dineenin kanssa KooKoon sisäisen piste- ja maalipörssin tehoilla 8+5=13. Hän voitti kauden päätteeksi Mestis-hopeaa ja valittiin sarjan toiseen tähdistökentälliseen.
Kaudella 2013–2014 Julkunen siirtyi Inter-National-Leaguen itävaltalaisseura EHC Lustenaun riveihin. Hänet kaappasi mukaansa Peliittojen apuvalmentajasta Lustenaun päävalmentajaksi siirtynyt Timo Keppo. Julkuselle olisi löytynyt ottajia myös muualta. Hän kävi KooKoon kanssa neuvottelua myös jatkosta, mutta sopimusta ei kuitenkaan tullut. Julkunen oli Lustenaun paras maalintekijä ja toiseksi paras pistemies Toni Saarisen jälkeen tehoilla 27+20=47. Kaudeksi 2014–2015 hän palasi taas kaksivuotisella sopimuksella KooKoohon. Julkunen nimettiin joukkueen kapteeniksi. Hän johdatti KooKoon kauden päätteeksi Mestis-hopeaan. Toukokuussa 2015 Julkunen teki vuoden mittaisen jatkosopimuksen SM-liigaan nostetun KooKoon kanssa.
Julkunen jäi kaudella 2015–2016 KooKoossa varsin vähälle peliajalle ja teki kymmenessä runkosarjaottelussa kaksi syöttöpistettä. Hän pelasi kauden aikana myös viisi ottelua lainalla Mestis-joukkue Heinolan Peliitoissa, kunnes Julkusen sopimus KooKoon kanssa purettiin yhteisymmärryksessä tammikuun 2016 lopulla, jolloin hän siirtyi loppukaudeksi Saksan toiseksi korkeimmalle sarjatasolle DEL2-liigassa pelaavan Eispiraten Crimmitschaun riveihin. Kaudeksi 2016–2017 Julkunen siirtyi sieltä vuoden mittaisella sopimuksella edellisenä keväänä Ruotsin kolmanneksi korkeimmalle sarjatasolle Hockeyettaniin pudonneen Asplöven HC:n joukkueeseen. Vuoden 2017 vaihteessa hän lähti joukkueesta ja siirtyi loppukauden sopimuksella Suomi-sarjajoukkue Imatran Ketterän riveihin. Julkunen pelasi loppukaudestaan ison osan myös puolustajan tontilla. Hän voitti kauden päätteeksi Suomi-sarjan mestaruuden.
Maajoukkueura
Julkunen pelasi kaksi poikien maaottelua.
Tambaga
Tambaga on maalaiskunta ja sen keskuskylä Kayesin alueen Kitan piirissä Malissa. Se sijaitsee historiallisella Bagnakadougoun alueella 45 kilometriä Kitasta länteen. Kunnassa on 10 500 ja kylässä 2 700 asukasta (vuonna 2009).
Tambagan kunnan pinta-ala on 502 neliökilometriä. Se rajoittuu pohjoisessa Kitan piirin Toukoton, idässä Boudofon ja Kita Ouestin, etelässä Bougaribayan ja Kokofatan ja lännessä Kobrin kuntiin. Maisemaa leimaavat ylängöt ja tasangot. Itärajalla virtaa Bakoyejoki. Ilmasto on sudanilaistyyppinen.
Kuntaan kuuluu kuusi kylää. Asukkaat ovat etupäässä mandinkoja. Lisäksi on jonkin verran diawandoja, bambaroita ja fulbeja. Vallitseva uskonto on islam, mutta kunnassa on myös protestantteja.
Tambagan kautta kulkee Bamakosta Senegalin rajalle johtava maantie RN24. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maissi ja riisi sekä myytäväksi kasvatettavat puuvilla ja maapähkinä. Lisäksi harjoitetaan käsityöammatteja ja pienimuotoista kaupankäyntiä.
J. K. Enqvist
Juho Konrad Enqvist (6. helmikuuta 1863 Hämeenlinna – 1920 Tampere) oli suomalainen toimittaja, joka työskenteli Kansan Lehden päätoimittajana vuosina 1898-1901.
Enqvist oli varsinaiselta ammatiltaan savenvalaja. Hän piti liikettä Tampereen keskustorilla ja työskenteli myöhemmin Tampereen kaakelitehtaan työnjohtajana. Enqvist toimi 1890-luvulla Tampereen Ulkotyöväenyhdistyksen sihteerinä ja vaikutti myös Suomen Työväenpuolueessa. Hän oli perustamassa Kansan Lehteä ja toimi sen ensimmäisenä päätoimittajana. Enqvist jätti tehtävänsä saatuaan tuomion kunnianloukkauksesta, kun oli lehdessä arvostellut Ratinan Konepajan työläisten oloja.
Årstan linna
pienoiskuva|Årstan linna Årstan linna on linna Haningen kunnassa, Ruotsin Södermanlandin maakunnassa. Linnan historiasta on tietoja alkaen 1300-luvulta, jolloin sitä asutti Liivinmaan saksalaisen ritarikunnan kommodori. Vuonna 1467 sen osti Eerik Akselinpoika Tott ja sittemmin sitä isännöi hänen veljensä Laurens Axelsson Tott.
Kyengat
Kyengat (kyangat, tyengat, changat, tchiangat ja muita kirjoitusasuja) ovat etninen ryhmä Nigerjoen varrella Nigerissä, Nigeriassa ja Beninissä. He asuvat Nigerissä Gayan departementissa, Nigeriassa Kebbin osavaltion Dandin ja Bagudon piirikunnissa sekä Beninissä Malanvillen seudulla. Kyengoja on yli 30 000 henkeä.
Kyengan kieli kuuluu mandelaisten kielten itäryhmään. Suuri osa kyengoista on siirtynyt puhumaan djermaa, dendiä tai hausaa.
Kansan pääelinkeino on maanviljely. Lisäksi harjoitetaan kalastusta, kaupankäyntiä ja tuotetaan suolaa. Yhteiskunta perustuu suurperheiden muodostamiin suku- ja kyläyhteisöihin. Suurin osa on sunnimuslimeja.
Carolinen piirikunta (Virginia)
Carolinen piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 30 725 vuonna 2019. Piirikunnan hallintokeskus on Bowling Greenin kunta. Piirikunta perustettiin vuonna 1727.
Jugoslavia-tuomioistuin
thumb|200px|Jugoslavia-tuomioistuin Haagissa. Jugoslavia-tuomioistuin on Yhdistyneiden kansakuntien turvallisuusneuvoston vuonna 1994 perustama tuomioistuin, joka käsittelee Jugoslavian hajoamissotien sotarikoksia. Jugoslavia-tuomioistuin, kuten vastaava Ruanda-tuomioistuinkin, noudattavat toimintaperiaatteiltaan toisen maailmansodan jälkeisiä Nürnbergin ja Tokion tuomioistuimia.
Tuomioistuin toimii Alankomaissa Haagin kaupungissa, ja sen pääsyyttäjä on Serge Brammertz.
Tuomioistuinta on arvosteltu siitä, että se on vapauttanut monia Jugoslavian sodissa tapahtuneisiin rikkomuksiin yleisesti syyllisinä pidettyjä henkilöitä. Näitä ovat mm kroaattiupseeri Ante Gotovina, serbipoliitikko Vojislav Šešelj, albaanien sissipäällikkö Ramush Haradinaj ja bosniakkiupseeri Naser Orić.
Hansjörg Sumi
Hansjörg Sumi (s. 19. tammikuuta 1959 Saanen, Bern) on sveitsiläinen mäkihyppääjä.
Sumi johti Lake Placidin olympialaisissa 1980 suurmäen kilpailua ensimmäisen kierroksen jälkeen, mutta putosi lopulta seitsemänneksi. Normaalimäessä hän oli yhdeksäs.
Sumi sijoittui Keski-Euroopan mäkiviikon kokonaiskilpailussa toiseksi kaudella 1978–1979. Hän voitti maailmancupin osakilpailun Gstaadin suurmäessä helmikuussa 1980. Lisäksi hän sijoittui toiseksi Innsbruckissa tammikuussa 1980 ja Garmisch-Partenkirchenissä uudenvuodenpäivänä 1984 sekä kolmanneksi Engelbergin suurmäessä maaliskuussa 1980 ja St. Moritzin normaalimäessä tammikuussa 1982.
Varessäikkä
thumb|Sataman rakennuksia ja lintutorni. Varessäikkä on Siikajoen kunnassa Pohjois-Pohjanmaalla sijaitseva Perämereen työntyvä pieni niemi, jolla sijaitsevat Varessäikän kala- ja vierasvenesatama. Satamassa on myös uimaranta, lintutorni sekä grillikatos, ja sinne johtaa pengertie. Kesäisin satamassa on myös pieni kioski. Aikaisemmin alueella oli myös Vattenfallin tuulipuisto. Varessäikkä sijaitsee Hailuodon ja mantereen välisessä salmessa.
Satamaa on kunnostettu 2000-luvun alussa, ja siellä on noin 50 venepaikkaa. Satamaan johtaa Oulun ja Raahen väliseltä rannikkoväylältä viitoitettu veneväylä.
PK-huset
thumb|PK-huset Hamngatanin puolelta. PK-huset on toimistorakennus ja tavaratalo Tukholman Norrmalmilla Hamngatanin ja Norrlandsgatanin kulmassa, Kungsträdgården-puiston pohjoispäässä. Arkkitehtitoimisto Backström & Reiniuksen suunnittelema talo rakennettiin vuosina 1971–1974 Ruotsin valtion omistaman PK-Banken-pankin pääkonttoriksi. Se toimi sittemmin fuusioiden kautta syntyneen pohjoismaisen Nordea-pankkikonsernin pääkonttorina vuoteen 2017, jolloin Nordea siirsi pääkonttorinsa Helsingin Teollisuuskadulle. PK-husetiin jäi yhä Nordean Ruotsin-haaraosaston pääkonttori. Talon alakerrassa on kauppoja. Siihen kuuluu vuonna 1981 valmistunut laajennusosa.
Bah Humduck!: A Looney Tunes Christmas
Juoni
Repe Sorsa on ahne Lucky Duck Mega-Mart -liikkeen omistaja, joka ajattelee vain ansaittuja rahojaan jouluna. Tyytymättömät työntekijät, kuten apulaisjohtaja Putte Possu, Marvin Marsilainen, Speedy Gonzales ja Elmeri pyytävät Repeltä pientä palvelusta saadakseen vapaapäivän jouluna. Repe on kuitenkin säälimätön eikä suostu moiseen yrittäessään saada mahdollisimman paljon rahaa. Kaikki on kiinni siitä, kuinka Väiski Vemmelsääri, sekä menneen joulun kummitukset Tipi ja Granny, nykyhetken kummitus Viiksi-Vallu, tulevaisuuden kummitus Tasmanian tuholainen ja Putte Possun tytär Priscilla saavat Repe Sorsan tajuamaan joulun todellisen tarkoituksen.
PK-huset
Aiheesta muualla
59.33306°N, 18.07028°W
Katajanokan kanava
Katajanokka oli alun perin niemi, mutta jo vuonna 1749 Augustin Ehrensvärd esitti suunnitelman, jossa niemi oli eroteltu mantereesta kanavalla. Kanava kaivettiin lopulta 1830- ja 1840-lukujen vaihteessa Katajanokan kannaksen poikki Eteläsatamasta Pohjoissatamaan. Rakennustyössä käytettiin Suomenlinnan siviilivankeja, jotka tuotiin joka päivä proomuilla työmaalle. Urakka valmistui vuonna 1844, ja kanavan yli rakennettiin puinen silta. Kanavaa uudistettiin vuosien 1862–1866 välillä, ja puusilta korvattiin rautasillalla. Uudempi ajoneuvoliikenteelle tarkoitettu silta rakennettiin 1990-luvun alussa.
Katajanokan kanavan pituus on 150 metriä. Sen ylittää nykyisin neljä siltaa. Kanavassa on 0,0 metrin kulkusyvyyttä osoittava merkki, ja sen läpi voi liikennöidä vain soutuveneillä ja kanooteilla.
Aiheesta muualla
60.16861°N, 24.95833°W
Veli Hytönen
Veli Aatto Ilmari Hytönen (23. kesäkuuta 1905 Turku – 1. lokakuuta 1988 Helsinki) oli suomalainen pankkiylitarkastaja, joka vaikutti Pankkitarkastusvirastossa suomalaisen pankkitarkastustoimen kehittämiseen, samoin kuin 1960-luvulla pankkilakikomiteassa pankkilainsäädännön uudistamiseen.
Hytösen vanhemmat olivat rovasti Kustaa Bernhard Hytönen ja Anna-Maria Emilia Kestilä. Hytönen tuli ylioppilaaksi Turun suomalaisesta yhteiskoulusta 1923 ja valmistui ekonomiksi Kauppakorkeakoulusta 1925. Kansallis-Osake-Pankissa hän työskenteli 1925–1929, mutta ryhtyi sitten opiskelemaan Helsingin yliopistossa oikeustiedettä ja suoritti ylemmän oikeustutkinnon 1934. Varatuomarin arvon hän sai 1938. Hytönen toimi valmistuttuaan sekä hovioikeuden auskultanttina että pankkimiehenä, mutta siirtyi Valtion revisiolaitoksen tarkastajaksi 1938–1939 ja sitten Maataloushallituksen ylikamreeriksi vuodesta 1939 vuoteen 1946, jolloin hänestä tuli Pankkitarkastusviraston lainopillinen pankkitarkastaja. Pankkiylitarkastajaksi hänet nimitettiin 1959, missä tehtävässä hän toimi vuoteen 1969 ja vastasi liikepankkisektorin tarkastustoimesta. Pankkilakikomiteassa 1961–1967 Hytönen osallistui 1970 voimaan tulleiden uusien pankkilakien valmisteluun. Tässä yhteydessä Hytösestä tuli kuukauden ajaksi Suomen ensimmäinen Pankkitarkastusviraston ylijohtaja, ennen kuin tehtävään nimitettiin Jussi Linnamo.
Hytösen puoliso vuodesta 1943 oli Helvi Kaisa Valasvirta (s. 1911).
Movits!
Movits! on ruotsalainen hip hop -yhtye Luulajan Hertsönistä. Yhtye aloitti vuonna 2007 kolmen hengen kokoonpanolla, johon kuuluvat veljekset Johan Jivin (oik. Johan Rensfeldt) ja Mördar-Anders (oik. Anders Rensfeldt) sekä saksofonisti One-Take (oik. Jocke Nilsson). Yhtyeen musiikki on swing-vaikutteista hip hop -jazzia. Yhtyeen esikoisalbumi Äppelknyckarjazz julkaistiin heinäkuussa 2008. Yhtye on julkaissut myös kaksi singleä: ”Swing för Hyresgästföreningen” ja ”Äppelknyckarjazz”.
Martin Weber
Martin Weber (s. 15. huhtikuuta 1954 Pappenheim) on Saksan demokraattista tasavaltaa edustanut saksalainen mäkihyppääjä. Hän edusti ASK Vorwärts Oberhof -seuraa, ja on pituudeltaan 173 cm.
Weber sijoittui Lake Placidin olympialaisissa 1980 normaalimäessä 11:nneksi. Hän oli Keski-Euroopan mäkiviikon kokonaiskilpailussa kolmas vuodenvaihteissa 1977–1978 ja 1979–1980. Hän voitti Bischofshofenin kilpailun tammikuussa 1980 ja oli toinen Oberstdorfissa joulukuussa 1977.
Steganografia
Steganografialla tarkoitetaan tiedon piilottamista. Termin alkuperä juontaa juurensa muinaiskreikan adjektiivista  'katettu, peitetty'. Piilotettava tieto voidaan kätkeä muun tiedon joukkoon, tai mihin tahansa, mistä sen huomaaminen on vaikeaa.
Steganografian historiaa
Kreikkalainen historioitsija Herodotos (noin 484–425 eaa.) kertoo Historiateoksessaan Histiaioksesta, joka halusi lähettää salaisen viestin vävylleen, Miletoksen hallitsija Aristagoraalle. Histiaios ajatti uskollisen orjansa pään kaljuksi ja tatuoitti viestin tämän päänahkaan. Kun hiukset olivat kasvaneet takaisin, Histiaios lähetti orjan Aristagoraan luo ja käski perille päästyään pyytää hiustenleikkuuta, jolloin viesti paljastui.
Mikrovalokuvausta on käytetty steganografian tekniikkana jo Saksan-Ranskan sodassa 1870. Tunnettu mikrovalokuvaukseen perustuva sovellus olivat Saksan agenttien 1940-luvulla käyttämät ns. mikropisteet, joissa optisesti pienennetyt viestit piilotettiin konekirjoitustekstin pisteiden kokoisiin filminegatiivin paloihin. Filmit kiinnitettiin pisteiden paikalle harmittomiin asiakirjoihin, jotka postitettiin vastaanottajalle.
Steganografia digitaalisessa ympäristössä
Yleisimpiä steganografian toteutustapoja ovat esimerkiksi tiedon piilottaminen kuva-, musiikki-, video- tai tekstitiedostoon. Digitaaliseen kuvaan tietoa voidaan kätkeä esimerkiksi muuttamalla jokaisen kuvan pikselin väriarvoa vain vähän (siten että yksi piilotettavan viestin merkki jakaantuu useammalle pikselille). Tällä tavalla kuva näyttää vielä ihan normaalilta ihmiselle, mutta toisaalta kuvan sisältämä viesti voidaan purkaa vertaamalla kuvaa alkuperäiseen kuvaan. Toinen steganografian sovellus voisi olla esimerkiksi normaalissa tekstissä, missä oikea viesti on piilotettu jokaisen sanan ensimmäiseen alkukirjaimeen. Turvallisuuden parantamiseksi viesti voidaan salata ennen kätkemistä. Vanhempia muotoja ovat näkymätön muste ja viestin kirjoittaminen raakaan kananmunaan, joka keitetään. Kiinassa oli tapana että viesti kirjoitetaan hienolle silkille, joka rutistetaan palloksi, joka peitetään vahalla. Viestinviejä nielaisee vahapallon.
Tafoni
Tafoni eli rapautumisonkalo on suureen kiveen, lohkareeseen tai kallioon onkalorapautumisen seurauksena syntynyt luolamainen syvennys, kolo tai kuopanteiden sarja. Onkalo on syntynyt, kun kiven pinta on rapautunut rikki sellaisesta kohdasta, joka on ympäröivää kiviainesta heikompaa. Heikossa kohdassa eroosio kuluttaa kiveä nopeammin ja synnyttää siihen kohtaan onkalon. Poikkeavaksi tafonin onkalon tekee usein se, että onkalon pesä on ylempänä kuin onkalon suu.
Liikegrafiikka
Liikegrafiikka on visuaalisen viestinnän suunnittelun alalaji, joka käsittää liikkuvan kuvan tuotannon viestinnällisiin tarkoituksiin, esimerkiksi televisiolähetysten graafisten elementtien, elokuvien alku- ja lopputekstien ja selitysvideoiden muodossa. Liikegrafiikka poikkeaa animaatiosta ja elokuvasta siinä, ettei se ole tarinallinen, vaan muuta tiedonvälitystä taustoittava ja tukeva visuaalisen viestinnän muoto.
Televisiossa
Televisiolähetysten liikegraafisiin elementteihin kuuluvat esimerkiksi
Elokuvissa
Elokuvien alku- ja lopputekstit ovat yksi laajalti tunnettu liikegrafiikan muoto. Alkutekstit pyrkivät kertomaan elokuvan hahmoista, tunnelmasta ja tapahtumista abstraktilla tavalla, kuitenkin samalla viestien elokuvan, sen tekijöiden ja näyttelijöiden nimet. Perinteisiä esimerkkejä liikegrafiikan keinoin tyylitellyistä elokuvien alkuteksteistä ovat mm. Saul Bassin Alfred Hitchcokille suunnittelemat alkutekstigrafiikat ja -jaksot. Liikegrafiikka voi toimia myös elokuvissa erikoistehosteena, esimerkiksi digitaalisten käyttöliittymien muodossa.
Tripelennamiini
Tripelennamiini (C16H21N3) on aromaattisiin amiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antihistamiinina allergisten oireiden hoitamiseen.
Ominaisuudet ja käyttö
Huoneenlämpötilassa tripelennamiini on keltaista nestettä. Sitä käytetään usein hydrokloridisuolanaan, joka on kiteistä ainetta. Yhdiste liukenee hyvin veteen. Tripelennamiini kuuluu niin kutsuttuihin ensimmäisen sukupolven antihistamiineihin ja se vaikuttaa estämällä H1-histamiinireseptorien toimintaa. Yhdistettä käytetään hyönteisten pistoksien, heinänuhan, nokkosihottuman ja muiden allergisten oireiden hoidossa. Sitä käytetään ihmisten lisäksi myös koirilla, kissoilla, karjalla ja hevosilla.
Valmistus
Tripelennamiinin synteesin ensimmäisessä vaiheessa 2-aminopyridiinireagoi bentsaldehydin kanssa ja muodostuva imiini pelkistetään muurahaishapolla. Reaktio on tyypiltään pelkistävä aminointi. Tämän reaktion tuote 2-bentsyyliaminopyridiini reagoi emäksisissä olosuhteissa 2-dimetyyliaminoetyylikloridin kanssa muodostaen tripelennamiinia.
Eleonora Brown
De Sica valitsi tuolloin 11-vuotiaan Brownin tämän ensimmäiseen rooliin kolmenkymmenen hakijan joukosta, joista yksi oli tuleva tähti Raffaella Carrà. Brown on myöhemmin kertonut että elokuvan joukkoraiskauskohtaus aiheutti hieman hämminkiä, koska katolilaisen kasvatuksen saanut 11-vuotias tyttö ei tiennyt sellaisista asioista vielä mitään. Hänen roolihahmonsa äitiä elokuvassa näytellyt Sophia Loren katkaisi De Sican ohjausyritykset alkuunsa sanomalla: "Vittorio, Eleonora ei tiedä". Loren otti nuoren Brownin suojelukseensa ja kielsi elokuvan tekemiseen osallistuvilta jopa kiroilemisen Brownin läsnä ollessa. Tästä alkoi elinikäinen ystävyys ja Brown kertoo että Loren on siitä asti kutsunut häntä tyttärekseen.
Brown näytteli vielä De Sican seuraavassa elokuvassa Viimeinen tuomio, mutta keskeytti sen jälkeen uransa koulunkäynnin takia. Seuraavan roolinsa hän sai 1964 Raffaello Matarazzon viimeisessä elokuvassa Amore mio. Tämän jälkeen hänelle tarjottiin rooleja aika heikkotasoisissa elokuvissa ja hän päätti siitä syystä lopettaa uransa kymmenennen elokuvansa jälkeen vuonna 1968, vain 20-vuotiaana. Hän palasi yllättäen valkokankaalle viisi vuosikymmentä myöhemmin saatuaan roolin Cristian De Mattheisin vuonna 2018 valmistuneessa elokuvassa Un amore così grande.
Agata Mróz-Olszewska
thumb|Agata Mróz-Olszewska pelaamassa vuonna 2008. Agata Danuta Mróz-Olszewska (7. huhtikuuta 1982 Tarnówin lääni – 4. kesäkuuta 2008 Wrocław) oli puolalainen lentopalloilija. Hän kuului maajoukkueeseen, joka voitti kultaa Euroopan-mestaruuskilpailuissa 2003 ja 2005.
Mróz-Olszewska pelasi ammattilaistason seuroissa niin Puolassa kuin Espanjassakin. Hän kärsi pitkään myelodysplastisesta oireyhtymästä, jonka vuoksi tehty luuydinsiirto aiheutti kuolemaan johtaneen komplikaation hänen ollessaan 26-vuotias.
Hänellä oli puoliso Jacek Olszewski ja 4. huhtikuuta 2008 syntynyt tytär.
Eberhard Zwicker
Karl Eberhard Zwicker (15. tammikuuta 1924 Öhringen, Saksa – 22. marraskuuta 1990 Icking, Saksa ) oli saksalainen psykoakustiikan uranuurtaja. 1967 hänet nimitettiin professoriksi Münchenin teknillisen yliopiston vasta perustettuun Sähköakustiseen instituuttiin.
Hän määritteli Bark-asteikon The Journal of the Acoustical Society of American (1961) artikkelissaan Subdivision of the audible frequency range into critical bands.
Rubeus Hagrid
Rubeus Hagrid on J. K. Rowlingin luomassa Harry Potter -kirjasarjassa esiintyvä henkilöhahmo. Hän on Tylypahkan riistanvartija sekä tilusten ja avainten vahti. Hän on puolijättiläinen. Hänen äitinsä oli jättiläinen Fridwulfa. Hagridin isä kuoli hänen ollessaan noin 11-vuotias. Hagridin velipuoli on jättiläinen nimeltään Ruaah. Hagrid on noin kaksi kertaa tavallisen miehen pituinen eli ainakin kolme ja puoli metriä ja leveydeltään noin viisinkertainen. Harry Potter -elokuvissa hän on vain noin kaksi ja puoli metriä pitkä. Hagrid asuu Tylypahkan mailla sijaitsevassa mökissä kielletyn metsän laidalla.
Päällystakki
thumb|250px|Miesten päällystakkimuotia vuodelta 1872. Päällystakki on muun vaatekerran, myös pikkutakin, päällä pidettävä vaate. Päällystakin väri vaihtelee, juhlapuvun kanssa se on musta, tummanharmaa tai tummansininen.
Rubeus Hagrid
Hagrid on Harry Potterin, Ron Weasleyn ja Hermione Grangerin hyvä ystävä. Juuri Hagridilta Harry sai kuulla ensimmäisen kerran taikuudesta ja sen, että Harry on velho. Kun Harryn huoltajat, Dursleyt, kieltäytyivät lähettämästä Harrya Tylypahkaan, Hagrid lähetettiin noutamaan tämä. Tylypahkassa Harrylla on tapana vierailla Hagridin luona vapaapäivinään. Hagrid on hyväsydäminen ja aulis tarjoilemaan herkkuja. Hänen leivonnaisensa eivät kuitenkaan sovi useimpien muiden ruoansulatukselle.
Päällystakki
Kangasmateriaali ja vuori vaihtelevat käyttötarkoituksen ja tyyppien mukaan.
Tapio Hiisivaara
Tapio Felix Hiisivaara (16. kesäkuuta 1907 Helsinki – 25. joulukuuta 1971 Helsinki) oli suomalainen toimittaja, kirjailija ja kääntäjä.
Päällystakki
1700- ja 1800-luvuilla
thumb|150px|Miesten redingote vuodelta 1813. Pelisse oli 1700-luvun lopun ja 1800-luvun alun ¾-osapituinen kevyt naisten päällysvaate. Myöhemmin siihen saattoi kuulua myös hartiaviitta. Pelisse oli usein reunustettu turkiksilla, silkillä tai satiinilla. Mekkojen hihojen levennyttyä vuoden 1825 jälkeen siitä tuli kuitenkin epäkäytännöllinen ulkovaate, koska mekkojen hihat eivät mahtuneet enää sen alle. Sitä käytettiin kuitenkin vielä jonkin aikaa sisävaatteena. Pelisse on yleinen naistenvaate Jane Austenin teosten roolihahmoilla.
Rubeus Hagrid
Hagrid on yksi pitkäaikaisimmista Feeniksin killan jäsenistä ja Albus Dumbledoren ystävistä. Näin hän on myös mukana taistelussa Voldemortia ja kuolonsyöjiä vastaan.
Tapio Hiisivaara
Henkilöhistoria
Tapio Hiisivaaran vanhemmat olivat peltiseppä Felix Hjalmar Hiisivaara ja Emilia Lindberg. Vuosina 1927-1930 Hiisivaara teki useita ulkomaanmatkoja Eurooppaan, Afrikkaan sekä Etelä- ja Pohjois-Amerikkaan. Näiden matkojen aikana hän teki erilaisia tilapäistöitä esimerkiksi merimiehenä ja brasilialaisena karjapaimenena, vacqueirona. 1930-luvulla Hiisivaara työskenteli toimittajana eri lehdissä: 1931–1932 Pohjanmaan Kansassa, 1932-1937 Kansan lehdessä ja 1931 sekä 1937–1945 Suomen Sosialidemokraatissa. Talvi- ja jatkosodassa Hiisivaara toimi ensin joukkueenjohtajana ja sitten tk-miehenä. Hiisivaara julkaisi tällöin myös ensimmäisen kirjansa, Olinhan siellä minäkin, joka kertoi hänen talvisotakokemuksistaan. Sotavuosien jälkeen Hiisivaara oli Suomen Kuvalehden ja Finlandia Pictorialin toimittajana 1949 ja Viikkosanomien päätoimittajana 1952–1953.
Päällystakki
1700- ja 1800-luvuilla
Lyhyt pelisse on muunnos edellisestä. Se on nimensä mukaisesti lyhyt, kyynärpäiden tasalle yltävä, koristeltu hartiaviitta tai takki. Tällaisia käyttivät joskus myös miehet, muun muassa ratsuväen husaarit.
Rubeus Hagrid
Teoksessa Harry Potter ja Azkabanin vanki Hagridista tulee taikaeläinten hoidon opettaja.
Tapio Hiisivaara
Henkilöhistoria
Sodan jälkeen 1945 Hiisivaara ryhtyi täyspäiväiseksi kirjailijaksi jonka erikoisalaksi tulivat vauhdikkaat matkakirjat. Hän julkaisi samana vuonna matkakirjan Myrkkynuolia, kahvia ja banaaneja jossa hän kuvasi 1920-luvulla tekemäänsä matkaa Rio de Janeirosta Montevideoon. Vuosien 1949-1955 välillä Hiisivaara taas matkusteli laajalti, tällä kertaa Turkissa, Espanjassa ja Saharan autiomaassa. Espanjan matkasta Hiisivaara teki kirjan Hurja, viehkeä Espanja (1949) ja Turkin matkan tuloksena oli kirja Tarunhohteinen Turkki (1950). Viimeinen Hiisivaaran matkakirjoista oli 1955 julkaistu Polttavaa hiekkaa jossa aiheena oli hänen Algerian matkansa.
Päällystakki
1700- ja 1800-luvuilla
Paletot, ranskalainen sana, joka suomentuu palttooksi (nykyisin myös neuletakiksi) oli takkityyli, jonka universaali suosio kesti läpi 1800-luvun.
Katusoittaja
Katusoittaja on katuesiintyjä, joka soittaa julkisella paikalla, kuten kadulla tai torilla jotakin soitinta, yleensä vapaaehtoista maksua vastaan; katusoittajan vieressä saattaa olla esimerkiksi hattu tai soitinkotelo, johon ihmiset voivat laittaa rahaa. Toiset antavat rahaa vain jos pitävät musiikista, toiset tavan vuoksi. Muun muassa Helsingissä voi katusoittajia löytää keskustasta ja metroasemilta.
Rubeus Hagrid
Neljännessä kirjassa Hagrid ihastuu Madame Maximeen, taikakoulu Beauxbatonsin rehtoriin. Myöhemmin Hagrid lähtee Maximen kanssa jättiläisten luokse. Palatessaan hän tuo mukanaan nuoremman veljensä, Ruaahin, jonka hän piilottaa Kiellettyyn metsään. Seitsemännessä kirjassa Hagrid kuljettaa Harryn Siriuksen moottoripyörällä pois Dursleyiltä. Hagrid loukkaantuu lievästi Seitsemän Potterin taistelussa hänen osuttuaan maahan Ted Tonksin asunnon eteen. Myöhemmin ministeriön valtauksen jälkeen ja Amikusin ja Alekton tultua opettajiksi Hagrid järjesti salaisen Harryn tukemisjuhlat mökissään, minkä seurauksena hän joutui pakenemaan. Hagrid jäi kuolonsyöjien vangiksi Tylypahkan taistelussa ja Hagrid kantoi kuolleeksi luullun Harryn näytille muille. Hagrid selvisi hengissä taistelusta ja jatkoi riistanvartijan työtä ainakin vuoteen 2017 saakka, jolloin hän kutsui Harryn pojan Albusin teelle aivan kuten Harrynkin aikanaan.
Tapio Hiisivaara
Henkilöhistoria
1950-luvun puolivälin jälkeen Hiisivaara keskittyi käännöstöihin ja tietokirjojen julkaisuun. Hän käänsi suomeksi monia ensimmäistä ja toista maailmansotaa sekä vuonna 1967 Lähi-idässä käytyä kuuden päivän sotaa kuvanneita teoksia. Hiisivaara käänsi myös Fredric Brownin, Carter Brownin, Mickey Spillanen, Ross Macdonaldin, Eric Amblerin ja Leon Uriksen kirjoja. 1959–1960 ilmestyi Hiisivaaran suomeksi toimittamana Kurt von Tippelskirchin Toisen maailmansodan historia ja 1962–1963 William L. Shirerin Kolmannen valtakunnan nousu ja tuho.
Katusoittaja
Katusoittajan työpäivä voi olla monien tuntien mittainen ja tulot vaihtelevat esimerkiksi soittoajan ja -paikan sekä säätilan mukaan. Tyypillisimmin katusoittajat soittavat harmonikkaa, huilua tai kitaraa, joskus jopa pienen mittakaavan urkuja, joka on lähinnä yleisnimitys pienille, elektronisille nykyajan pianoille.
Päällystakki
1700- ja 1800-luvuilla
Naisten käyttämät versiot poikkesivat muun muassa eri materiaaleista tehdyillä hihansuilla ja pituudessa joka vaihteli ¾-osapituudesta vyötäröpituuteen. Naisten malliin tuli ajan myötä alla olevien vaatteiden hihojen leventyessä myös huppu ja avatut hihat.
Tapio Hiisivaara
Henkilöhistoria
Tapio Hiisivaara oli naimisissa vuodesta 1942 kustannusvirkailija Sirkka Liisa Kokon kanssa.
Katusoittaja
Toiset katusoittajat vain soittavat ja kiittävät lahjoituksista, mutta osa myös laulaa jotain tunnettua kappaletta soittaessaan. Aihealueena saattaa olla esimerkiksi poplaulut.
Rubeus Hagrid
Kouluajat
Hagridin käydessä Tylypahkaa hänet erotettiin koulusta kolmantena kouluvuotenaan. Syynä oli lordi Voldemort, silloinen Tom Valedro, joka syytti Hagridia Luihuisen perilliseksi ja salaisuuksien kammion avaajaksi, vaikka oli itse syyllinen. Tuolloinen muodonmuutosten opettaja Albus Dumbledore ei kuitenkaan uskonut Hagridin syyllisyyteen vaan sai suostuteltua silloisen rehtorin Armando Dippetin jättämään Hagridin tilustenhoitajaksi. Tästä syystä Hagrid on ollut erittäin uskollinen rehtori Dumbledorelle.
Ruaah
Ruaah on Hagridin jättiläisvelipuoli, joka syntyi vuoden 1931 tienoilla. Kun Ruaah syntyi, hänen äitinsä Fridwulfa hylkäsi poikansa häveten tämän pientä kokoa. Vuosia myöhemmin, kun Rubeus Hagrid ja Olympe Maxime vierailivat jättiläisten luona, Hagrid tapasi veljensä ja vei Ruaahin (vastoin tämän tahtoa) Iso-Britanniaan ja siksi hänen paluumatkansa kesti normaalia kauemmin. Hagrid piilotti Ruaahin Kiellettyyn metsään. Hagridin aikomus oli opettaa Ruaah puhumaan ja käyttäytymään ihmisten tavoin. Ruaah alkoikin hiljalleen oppia ihmisten tavoille ja kutsui Hagridia Haggeriksi ja Hermionea Hermyksi. Ruaah pelasti Harryn, Ronin ja Hermionen kentaureilta ajamalla heidät tiehensä. Myöhemmin Dumbledore järjesti Ruaahin Tylypahkaa ympäröiville vuorille asumaan isoon luolaan, jossa hän on ”paljon onnellisempi kuin metsässä”. Ruaah oli myöhemmin läsnä Dumbledoren hautajaisissa ja otti osaa Tylypahkan taisteluun taistellen jättiläisiä vastaan.
Päällystakki
1700- ja 1800-luvuilla
Pardessus, suomeksi ”päälle laitettu”, on ulkoisesti kuin paletot, mutta se on tarkoitettu nimenomaan pelkäksi päällystakiksi ja voi olla reunustettu sametilla tai turkiksilla.
Rubeus Hagrid
Lemmikit
Hagrid pitää vaarallisista eläimistä. Hagridin taipumus ihastua hirviöihin tuottaa ongelmia hänelle ja hänen ystävilleen.
Päällystakki
1700- ja 1800-luvuilla
Redingote, riding coat tai ratsastuspuku, oli takin ja hameen yhdistelmä, ensimmäinen naisten käyttövaate, jota pidettiin sekä sisällä että ulkona. Se yleistyi sitä mukaa, kun hevosurheilun suosio kasvoi hoveissa 1700-luvulla. 1800-luvulla siitä tuli juhlallisempi muotivaate.
Rubeus Hagrid
Hiinokka
Hiinokka on hevoskotka, joka tuomitaan kuolemaan kirjassa Azkabanin vanki. Harry ja kumppanit kuitenkin pelastavat sen. Hiinokka lähtee Tylypahkasta Sirius Musta kyydissään.
Hämäkäk
Hämäkäk on akromantella eli jättiläismäinen myrkkyhämähäkki ja vanhin Hagridin hirviöystävistä. Hagrid sai sen munana Tylyahossa ja kasvatti kaikessa hiljaisuudessa munasta elävän yksilön. Kuoriutunut Hämäkäk oli kiinanpalatsikoiran kokoinen ja Hagrid kasvatti sitä ja säilytti laatikossa sänkynsä alla.
Päällystakki
1700- ja 1800-luvuilla
Miesten versio ei liittynyt juurikaan ratsastamiseen, vaan se oli polvipituinen takki.
Rubeus Hagrid
Hämäkäk
Kun Luihuisen hirviö tappoi opiskelijatytön, josta tuli kummitus nimeltä Murjottava Myrtti, Tom Valedro juonitteli asian niin, että Hagridin kielletty lemmikki joutui syntipukiksi. Silloinen rehtori Armando Dippet antoi Hagridille potkut ja katkaisi tämän taikasauvan.
Päällystakki
1900-luvulta nykypäivään
Paletot-tyyppi tunnettiin aina 1930-luvulle asti. Siihen mennessä se ehti olla muun muassa osana ensimmäisen maailmansodan saksalaisupseerien vaatetusta.
Charlotten piirikunta (Virginia)
Charlotten piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 11 880 vuonna 2019. Piirikunnan hallintokeskus on Charlotte Court Housen kunta. Piirikunta perustettiin vuonna 1764.
Carla Del Ponte
thumb|Suurlähettiläs Carla del Ponte Carla Del Ponte (s. 9. helmikuuta 1947 Lugano, Sveitsi) on sveitsiläinen juristi ja diplomaatti. Hän toimi entisen Jugoslavian kansainvälisen rikostuomioistuimen (ICTY) pääsyyttäjänä, ja vuosina 2008–2011 Sveitsin suurlähettiläänä Argentiinassa.
Rubeus Hagrid
Hämäkäk
Muodonmuutosten opettaja Albus Dumbledore ei niellyt syytettä sellaisenaan vaan hankki Hagridille paikan riistanvartijana. Hän salli tämän myös piilottaa katkaistun taikasauvansa sateenvarjon varteen.
Kirjassa Harry Potter ja salaisuuksien kammio Harry ja Ron menevät Hämäkäkin luo kysymään neuvoja kun Hagrid pidätettiin; he saavat tiedot mutta pesue uhkaa syödä heidät. Pelastajaksi ilmaantuu Kiellettyyn metsään kotiutunut Weasleyn taiottu auto.
Serteja-Rudnjan keramiikka
Serteja-Rudnjan keramiikka on ensimmäisiä Länsi-Venäjällä käyttöön otettuja kivikautisia keramiikan traditioita. Sen pioneerikäyttäjät olivat todennäköisesti mesoliittiset ryhmät, jotka elivät pienellä Pihkovan alueella Valdain ylängön eteläpuolella ja Baltian itäosissa Väinäjoen, Dneprin ja Lovatin jokilaakoissa. He omaksuivat keraamisen tradition ennen 6300 eaa., kun Sertejan keramiikan (, tai ) valmistustaito opittiin Väinäjoen, Dneperin ja Lovatin rajaamalla suppealla alueella. Keramiikan nimitys juontaa asuinpaikkojen vieressä virtaavasta Sertejan joesta tai läheisestä kylästä, joiden läheltä varhaisimmat astiat löytyivät. Ryhmät lopettivat Sertejan keramiikan valmistuksen noin 5300 eaa. ja jatkoivat tämän jälkeen Rudnjan keramiikalla (, tai, Rudnjan kylä). Näitä aiemmin erillisiksi tulkittuja traditioita voidaan pitää saman tradition peräkkäisinä vaiheina. Rudnjan keramiikan valmistaminen loppui noin 4500−4400 eaa.. Keraaminen traditio aloitti seudulla uuden kivikautisen kulttuurivaiheen, jota kutsutaan venäläisessä kirjallisuudessa neoliittiseksi ja suomalaisessa kirjallisuudessa subneoliittiseksi kivikaudeksi.
Rubeus Hagrid
Hämäkäk
Teoksessa Harry Potter ja kuoleman varjelukset kuolonsyöjät ajavat akromantellat eli Hämäkäkin ja Myhäkin lapset hyökkäämään linnaa vastaan. Hagrid marssii niiden keskelle ja pyytää hirviöitä jättämään hyökkäyksen kesken. Akromantellat tottelevat Hagridia ja poistuvat vahingoittamatta Hagridia.
Serteja-Rudnjan keramiikka
Keramiikka
Keramiikan valmistamisen omaksuivat Venäjän metsävyöhykkeellä 6300 eaa. vain jotkin ryhmät, joiden välimatkat olivat usein satoja kilometrejä. Vaikka keramiikan valmistustekniikka ja muotoilu opittiin muilta, ei keramiikan leviämismekanismejä tunneta. Varhaisten astioiden rakenne, valmistustapa ja ulkomuoto viittaavat Sertejan-, Valdain- ja Ylä-Volgan keramiikan osalta mahdollisesti yhteiseen alkukotiin. Juri B. Tšetlin onkin ehdottanut tälle pioneerivaiheelle nimeä "Volga-Okan keramiikka", vaikka ehdotus ei ole vielä saanut laajempaa kannatusta.
Rubeus Hagrid
Norbert
Hagridilla on Harryn ensimmäisenä lukuvuonna hetken aikaa lemmikkinä lohikäärme Norbert. Hagrid voitti lohikäärmeen munan pokerissa. Hagrid hautoo munaa tulessa, jolloin lohikäärme kuoriutuu. Lohikäärmeen kasvaessa Hagridin on luovuttava siitä. Ron Weasleyn veli Charlie Weasley, joka tutkii lohikäärmeitä Romaniassa, ottaa lohikäärmeen hoidettavakseen. Myöhemmin kävi ilmi, että Norbert on naaraslohikäärme.
Carla Del Ponte
Lapsuus ja nuoruus
Del Ponte syntyi italiankieliseen perheeseen Luganossa, Sveitsissä 9. helmikuuta 1947. Hän on opiskellut oikeustiedettä Bernissä, Genevessä sekä Englannissa valmistuen vuonna 1972 oikeustieteen maisteriksi (eng. Master of Laws)
Serteja-Rudnjan keramiikka
Keramiikka
Se, mistä keramiikka saapui Keski-Venäjälle, ei ole edelleenkään selvinnyt. Osa keramiikan karstasta on antanut niin varhaisia ajoituksia, ettei niitä ole yleisesti vielä hyväksytty. Sellaisia ovat esimerkiksi 7700 eaa. (asuinpaikka Serteja XIV) ja 6800 eaa. (Serteja X). Yleensä koristelemattomat astiat on ajoitettu 7000 eaa. jälkeen. Näiden astioiden vastaava valmistustekniikka löytyy toki Etelä-Venäjältä Donin rannoilta Rakušetšni Jar'in asuinpaikalta. Toinen vastaavanlainen valmistustraditio löytyy idempää Volgan keskivaiheelta, mistä on löydetty Jelšanin keramiikkaa.
Carla Del Ponte
Lapsuus ja nuoruus
Valmistumisensa jälkeen hän työskenteli yksityisessä lakitoimistossa Luganossa, mistä hän muutti vuonna 1975 perustaakseen oman yrityksen. Del Ponte puhuu italiaa, saksaa, ranskaa ja englantia.
Päällystakki
Anorakki
Anorakki on kevyt hupullinen takki.
Serteja-Rudnjan keramiikka
Sertejan keramiikka
Sertejan keramiikka (ennen 6300−5300 eaa.) jaetaan vaiheisiin A, B ja C. Varhaisin vaihe A sisältää vähäkoristeista keramiikkaa, joka muistuttaa Etelä-Venäjän varhaista keramiikkaa. On esitetty ajatus, että Sertejan keramiikka olisi saanut ensimmäiset vaikutteensa sieltä. Koristeet ovat rytmiltään ja sijainniltaan epäsäännöllisiä ja tyyli vaikuttaa alkeelliselta. Astiat on karhennettu esimerkiksi heinätukulla sisä- ja ulkopuolelta ja ulkopintaan on painettu teräväreunaisella esineellä ohuita viivoja. Kuoppakoristeet puuttuvat lähes kokonaan. Primitiivisistä astioista nämäkin koristeet puuttuvat. Seinämät on valmistettu kiinnittämällä 1–2 cm leveitä nauhoja toisiinsa, jolloin seinämät tulivat 7−11 mm paksuksi.
Emmerich am Rhein
Emmerich am Rhein tai Emmerich on kaupunki Nordrhein-Westfalenin osavaltiossa, läntisessä Saksassa. Kaupungissa oli 31 544 asukasta vuoden 2022 lopussa, ja sen pinta-ala on 80,4 neliökilometriä. Kaupunki sijaitsee Reinin varrella lähellä Alankomaiden rajaa.
Päällystakki
Duffeli
Belgian Antwerpenin provinssissa sijaitsevasta Duffelin kylästä nimensä saanut materiaali, joka on erityisen painavaa villaa. Perinteinen brittiduffeli on muun muassa ¾-osapituinen, hupullinen ja siinä on neljä puusta tai muusta materiaalista valmistettua puikkoa nappien tilalla.
Duffeli tuli suosituksi sen jälkeen, kun Britannian kuninkaalliset merivoimat jakoi kamelin väristä versiota siitä sotilaidensa talvivaatteeksi toisen maailmansodan aikana. Sodan jälkeen ylijäämätakit tulvivat markkinoille.
Loden
Nimi tulee materiaalin alkuperäisistä käyttäjistä, tirolilaisista viljelijöistä ja paimenista, joita kutsuttiin nimellä loderer.
Materiaali voi koostua esimerkiksi vuoristo- ja merinolampaanvillasta sekä alpakasta, jotka muodostavat kevyen ja hyvin tuulta, vettä ja rasitusta kestävän kankaan. Lodenin perinteinen ulkonäkö on oliivinvihreä väri, yksi nappirivi ja mahdollisesti myös kovat kaulukset.
Itävallassa Lodenia käytetään myös muihin vaatteisiin esimerkiksi flanellikankaan sijasta, asumallit ja värit vaihtelevat alueiden mukaan. Loden on suosituin edelleen Itävallan ja Baijerin alppialueilla.
Loden oli alun perin köyhän väestön asuste, kunnes arkkiherttua Johann teki siitä esimerkillään koko kansan ja myös muun aateliston asun. Itävallan keisari Frans Joosef I pukeutui myös metsästysretkillään Loden-takkiin.
Mantteli
Mantteli on varsinkin useiden armeijoiden käyttämästä kaksirivisestä pitkästä sarkaisesta päällystakista käytetty nimitys. Mantteli-sana tulee suomenkieleen saksankielen pitkää päällystakkia ja vaippaa tai viittaa tarkoittavasta sanasta der Mantel, joka puolestaan johtuu latinan vaippaa merkitsevästä sanasta mantellum. Venäläiset käyttävät vastaavasta sotilaan pitkästä päällystakista nimitystä sinell -> sinelli.
Ulsteri
Ulsteri on muun vaatekerran päällä pidettävä löysä ja yli polvien ulottuva pitkä takki, jossa on suuret kaulukset, takahalkio sekä usein myös vyö. Vaatteen nimi tulee alkuperäisestä valmistajasta, Pohjois-Irlannin (Ulsterin maakunnan, joka koostuu yhdeksästä kreivikunnasta) pääkaupungissa Belfastissa sijainneesta Ulster Overcoat Companysta. Ulsteri pohjautuu pitkälti paletot-malliin. Siitä teki maailmankuulun kirjailija Arthur Conan Doylen luoma henkilöhahmo Sherlock Holmes.
Polo coat on 1920-luvulla englantilaisten poolon pelaajien kiertueidensa vapaa-ajanvaatteeksi suunnittelema arkipäiväisempi, kamelinkarvainen takki, joka perustuu ulsteriin. Se sai nimensä sen yhteydessä, kun englantilaiset matkustivat Yhdysvaltoihin pelikiertueelle.
Caraceni on samannimisen italialaisen räätäliyhtiön juhlallinen versio ulsterista, jossa on läppätaskut ja ei vyötä. Alain Delon käytti sitä elokuvassa Ensimmäinen yö kanssasi (1972).
Tikkitakki
Takki, jossa on useimmiten näkyvä, esimerkiksi vinoneliön muotoinen koristeellinen tikkiommelkuvio kankaan poikki. Tikkikangas voi olla esimerkiksi sisäpuolelta puuvillaa, ulkopuolelta vettä hylkivää kangasta ja täytteenä vanua.
Serteja-Rudnjan keramiikka
Sertejan keramiikka
Astiat olivat yleensä pitkänomaisia tai suippo- tai teräväpohjaisia, sillä tasapohjaisia ei tässä vaiheessa ole käytetty. Astioiden halkaisijat olivat ruukunsirpaleiden muotojen perusteella noin 16−22 cm ja korkeus noin 30−40 cm. Ruukkujen vetoisuus on laskettu olevan esimerkiksi 4,5 litraa tai 9 litraa.
Päällystakki
Vahakangastakki
Vahakangastakki on puuvillasta valmistettu päällystakki tai sadetakki, joka on käsitelty vahalla veden- ja tuulenpitäväksi sekä likaa hylkiväksi.
Serteja-Rudnjan keramiikka
Sertejan keramiikka
1980-luvun tutkimuksissa vaiheen A eräältä asuinpaikalta löydettiin astioiden sirpaleita, joita ei oltu poltettu keramiikaksi. Astia oli kovetettu vain kuvaamalla se riittävästi. Tällaiset astiat eivät säily sateen huuhtomassa maassa, vaan niiden savihiukkaset irtoavat toisistaan ja astia menettää muotonsa. Kyseinen asuinpaikka jäi kuitenkin nousevan järven vedenpinnan alle ja hautautui sedimenttien alle. Siellä astiat säilyttivät muotonsa ja kestivät kaivauksien rasitukset. Astioiden pinnoilla ei kuitenkaan ollut keraamista pintaa, mutta koristeita kuitenkin.
Rubeus Hagrid
Tora ja Pörrö
Pörrö on suuri kolmipäinen koira, jonka Hagrid voitti Pörrön baarissa tapaamaltaan kreikkalaiselta mieheltä ja lainasi sen Tylypahkan rehtori Albus Dumbledorelle vartioimaan lattialuukkua, joka johti viisasten kiven säilytyspaikaan. Pörrö esiintyy vain kirjassa Harry Potter ja viisasten kivi.